[{"text_idx": "#000000", "text": "MEEDIAKROONIKLA: Ka\u0308isin eestlasi kaemas! Eesti on jo\u0303udmas ringiga 2007. aastasse. Burjaatidest ko\u0303rilo\u0303ikajad kardavad nu\u0308u\u0308d kodus ka omaenda varju"}, {"text_idx": "#000001", "text": "\u201eLp. Ivan! U\u0308tlen nu\u0308u\u0308d midagi, mis kindlasti ei meeldi nn woke-aktivistidele, kuid oletan, et see pole vaid minu arvamus."}, {"text_idx": "#000002", "text": "Sattusin Yahoo!News-i lugedes peale 20 vo\u0303i 30 maailma suurimate spordiiluduste nimekirjale. Noh, arvestades ameeriklaste omapa\u0308raseid vaateid teatud ku\u0308simustele, pole imekspandav, et suurem osa va\u0308ljavalitutest on selles nimekirjas ameeriklannad. Kas nad meie mo\u0303istes on suurimad iludused, pole mo\u0303tet ameeriklastega vaielda. Minu arvates on euroopa naised, k.a.eestlannad ja venelannad, kaugelt kaunimad enamikest ameeriklannadest. Aga to\u0303rvatu\u0308kiks selles spordiiluduste tordil on see, et nende iluduste hulgas on Serena Williams! Kas teil vo\u0303i kellelgi teile on kommentaare? Minul ei ole, sest mul on ha\u0308mmastusest suu lahti. Isegi meie nn so\u0303japrintsess na\u0308eb parem va\u0308lja. Muide, kui sobib, vo\u0303ite selle arvamuse ka UU-sse mahutada,\u201c kirjutab Elmer Hill."}, {"text_idx": "#000003", "text": "Loomulikult on ha\u0308rra Hillil o\u0303igus: minu venelannast ema oli ja minu eestlannast abikaasa on maailma ilusaimad naised. Ema oli miniatuursem, naine on pikemat kasvu \u2013 mo\u0303lemad blondid, hoolitsevad, targad, ausad ja truud inimesed, minu elutee parimad so\u0303brad."}, {"text_idx": "#000004", "text": "Kuna mul on palju to\u0308o\u0308d ja muidu ka ei ole ma kuigi suur suhtleja, pidin selleks, et mind ei saaks su\u0308u\u0308distada perekondlikus erapoolikluses, vaatama vo\u0303o\u0303raid eesti naisi va\u0308rske pilguga."}, {"text_idx": "#000005", "text": "Teatud po\u0303hjustel on seda mo\u0303nevo\u0303rra keeruline teha Tallinnas, kus on meil to\u0303eline Paabeli torn ja ei saa aru, kus on eestlane, kus venelane, ja kus a\u0308rava\u0308rvitud rahvusvaheline transvestiit. Ei ole kuulda eesti keelt, mille ja\u0308rgi saaks kedagigi eestlaseks defineerida. Nii suundusingi Ja\u0308neda talupa\u0308evadele, kus igal aastal vo\u0303i isegi paar korda aastas ka\u0308in eestlasi vaatamas."}, {"text_idx": "#000006", "text": "Ja seal neid oli! Igat inimtu\u0308u\u0308pi, igas eas ja toitumusastmes ha\u0308id eesti na\u0308gusid, kes peaaegu ko\u0303ik ra\u0308a\u0308kisid eesti keelt! Mo\u0303nele Tallinna linnavalitsuse to\u0308o\u0308tajale tunduks, et tegemist on mingi natside kokkutulekuga, nagu u\u0308ks va\u0308idetav eestlane u\u0308tles kord meie noorte tantsu- ja laulupeo kohta."}, {"text_idx": "#000007", "text": "Saarlased, hiidlased, mulgid, eestlased Ja\u0308rvamaalt ja Raplamaalt, alevitest ja taludest \u2013 ko\u0303las ka murrakuid, aga o\u0303nneks olime me naisega seal tiirutanud vaid pool tundi ja ma ei jo\u0303udnud kohata setosid. Mitte et ma neid ei salliks, aga mul on nendest Vabarnatest kopp ikka ta\u0308iega ees. Juba mitmendat aastat igast triikrauast, igas teises ETV klipis ja saates, ko\u0303ikjal, kus midagi liikuvat eksponeeritakse. Isegi Kobzonni na\u0308idati Venemaal va\u0308hem. Mul on seto mu\u0308rgitus ku\u0308mneks aastaks ette, ka\u0308ige kukele oma Vabarnatega, ausalt u\u0308tlen teile..."}, {"text_idx": "#000008", "text": "Aga ku\u0308ll oli seal palju eesti naisi \u2013 matsakamaid ja saledamaid, linalakke ja va\u0308rvitud bru\u0308nette, tu\u0308tarlapsi ja vanaemasid. U\u0308helt vanaproualt ostis mu naisuke kaks paari lausa kuninglikult ilusaid sooje villaseid sokke. See proua oli intelligentne inimene, maitsekalt ja kombekalt riides, hoolitsetud na\u0308o ja juustega, armas, so\u0303bralik ja soe. Venemaal vo\u0303iks ta ilmselt vabalt to\u0308o\u0308tada na\u0308iteks Peterburi Ermitaz\u030ci administraatorina va\u0308lisku\u0308laliste alal, aga vo\u0303ib-olla tegutseda ka vargana\u0308o Piotrovski asemel. Selliseid vanaprouasid \u201eeesti pealinnas\u201c ei kohta \u2013 ilmselt ei suuda nad meie \u201eEuroopa kultuuripealinna\u201c vo\u0303o\u0303rkeelse ra\u0308uskamise ja bussides to\u0303uklemisega kohaneda ning taganevad maakondadesse, nagu varsti teeb ka kogu eesti (eestlaste) rahvas."}, {"text_idx": "#000009", "text": "Mida o\u0308elda? Eesti naised ongi maailma ko\u0303ige ilusamad. Eriti too na\u0308itsik, kes mu\u0308u\u0308s meile sissepa\u0308a\u0308supileteid. Ta tundis meid kohe a\u0308ra, isegi enne, kui ma tervitasin ja palusin \u201eu\u0308ks pilet ta\u0308iskasvanule ja u\u0308ks pensiona\u0308rile\u201c. Sest eelmisel aastal u\u0308tlesin ma talle \u201eu\u0308ks pilet inimesele ja u\u0308ks pensiona\u0308rile\u201c. Noor tu\u0308druk silmna\u0308htavalt ro\u0303o\u0303mustas meid na\u0308hes, tundes tuhandetest a\u0308ra."}, {"text_idx": "#000010", "text": "Missugune Serena Williams, armas ha\u0308rra Elmer Hill? Isegi kui Serena oleks noor na\u0308gus neiu, ei saaks temast eesti naistele rivaali. Ta vo\u0303is meie Aneti oma palliga vigaseks taguda, aga Anett on 100000000000000 korda ilusam."}, {"text_idx": "#000011", "text": "Nii et ka\u0308isin ta\u0308na Ja\u0308nedal eesti naisi ja u\u0308ldse eestlasi vaatamas. Jumala normaalne rahvas."}, {"text_idx": "#000013", "text": "Muide, kui me juba la\u0308henesime oma Ladale, mis oli pargitud po\u0303llu a\u0308a\u0308rde, kostus laadalt Reet Linna laul. Eks ta u\u0308ks vanainimese kraaksumine oli, aga igal juhul oli see eestlase laul. Mitte aga mo\u0303ni oma FSB ordeniga kihlatud Anne Veski eesti keelde to\u0303lgitud tiblalaul. Neliku\u0308mmend aastat Saruhhanovi laadseid laule, enamasti keskerakonna vo\u0303imude tellimusel, nagu a\u0308sja Lasnama\u0308el. Ja ei olegi inimene ta\u0308iskasvanuks saanud."}, {"text_idx": "#000015", "text": "Kusjuures kui koju tulin, ETV-s just lo\u0303ppes saade \u201eNuta vo\u0303i naera\u201c. Seal leiti midagi naljakat Jaak Joala laulus \u201eViltku\u0308bar\u201c, korrati mitu korda fraasi \u201e...su pa\u0308rlid karbis tuhmid...\u201c ja mo\u0303eldi midagi \u201enaljakat\u201c asemele. A\u0308a\u0308rmiselt vaimukas."}, {"text_idx": "#000016", "text": "Aga ma nautisin seda Joala fraasi, ha\u0308a\u0308leta\u0308mbrit, intonatsiooni, emotsiooni, ajastu ho\u0303ngu. Olin sekunditega lummatud \u2013 ja siis mo\u0303tlesin: eks see mo\u0303ni sekund Jaaguga korvab riigikanali ta\u0308nase pa\u0308eva kogu u\u0308leja\u0308a\u0308nud enamasti haledat ja vaimuvaest programmi \u2013 \u201eHommik Anuga\u201c, \u201eSinu uus sugulane\u201c, AK jne. U\u0308lim vaimne pask, alati kuhugi viltu ja veel korduses ka."}, {"text_idx": "#000017", "text": "Riigimeedia hingepeegel ongi nu\u0308u\u0308d \u201ewau!\u201c krooksuv Saagim ja Peeter Oja nu\u0308ri \u201epresidendi\u201c moodi kasimata na\u0308gu."}, {"text_idx": "#000018", "text": "Vahel on tunne, et olekski parem, kui see keskerakond keelepo\u0303hiselt pooleks lo\u0303heneks. Kuigi see ei ole loomulikult vo\u0303imalik, kuna \u201evene tiivaga\u201c u\u0308hines juba mitu keskerakonna eestlast. See on ajaloost tuttav asi, sest ko\u0303ik me ma\u0308letame, kellega u\u0308hinesid Lauristinid, Mart Raud ja muud eesti rahva a\u0308raandjad ja timukad."}, {"text_idx": "#000019", "text": "Kui vastne riigikoguja Ts\u030caplo\u0303gin aastaid mu\u0308rgitas poliitilist o\u0303hku Eestis oma tegevusega ajalehes Vesti dnja ja estofoobses keskerakondlikus munitsipaallehes Stolitsa, siis nu\u0308u\u0308d ta leidis endale uue tribu\u0308u\u0308ni, milleks on samuti u\u0308he politikaanist peatoimetaja ka\u0308e all tegutsev portaal tribuna.ee, vahel ka \u201evene maailma\u201c so\u0303jakas propagandaleht \u201edokole.eu\u201c."}, {"text_idx": "#000020", "text": "Va\u0308rske loo pealkirjas kutsub keskerakonna liige u\u0308les saata Ansip pru\u0308gima\u0308ele. Tegelane nimetab Ansipit \u201esamasuguseks okupatsioonisu\u0308mboliks, nagu Narva tank ja So\u0303pruse kino ta\u0308hed\u201c."}, {"text_idx": "#000021", "text": "See NLKP ja KGB su\u0308nnitise ehk putinismi pikaajaline pooldaja a\u0308kki su\u0308u\u0308distab Andrus Ansipit kommunistlikus minevikus ja koosto\u0308o\u0308s kuritegeliku no\u0303ukogude rez\u030ciimiga. Heites ette, et selle asemel, et panna Ansip vanglasse, saadeti ta Bru\u0308sselisse. Keskerakondlane on selles loos Ansipis nii kinni, et mainib ku\u0308ll Siim Kallast, kes tegeles tema so\u0303nul (ja ka tegelikult) Rahva Ha\u0308a\u0308les kommunistliku propagandaga, aga ei peatu temal pikemalt. Isegi Mart Helme sai vilksamini mainitud selle eest, et to\u0308o\u0308tas ajakirjas \u201ePioneer\u201c."}, {"text_idx": "#000022", "text": "See peaaegu tervenisti Ansipile pu\u0308hendatud filipika meenutab Ts\u030caplo\u0303gini ja teiste ajakirjanduslike ja fu\u0308u\u0308siliste marodo\u0308o\u0308ride igapa\u0308evaseid a\u0308ssitusi aastast 2007."}, {"text_idx": "#000023", "text": "Kas mingi ring on ta\u0308is saanud? Mihhail Ko\u0303lvart on tark inimene ja vo\u0303iks ju u\u0308ritada keskerakonda pa\u0308a\u0308sta, leppides kuidagimoodi Ratase-Kiige leeriga, sest kui ta toetub sellistele agressiivsetele sovetidele, nagu Toom-Jevgrafov-Ts\u030caplo\u0303gin, on tema leeri lips kiiresti la\u0308bi. Vo\u0303etakse tagasi Fjodorova sugused monstrumid ja mingil hetkel peab KaPo hakkama tegelema juba teisega alates 2007. aastast putinistliku ma\u0308ssu liikuva jo\u0303uga. Sest \u201evene tiiva\u201c vo\u0303idu korral algab eestlaste keskerakonnast lahkumine ja venekeelse ja\u0308a\u0308nuki lo\u0303plik radikaliseerumine. Ja kui Venemaa kodanikele ja\u0308etakse ha\u0308a\u0308leo\u0303igus kohalikel valimistel, siis muutub venestatud keskerakond aina agressiivsemaks \u201evene maailma\u201c esindajaks, hakates kompenseerima eestlastest valijate loobumist partei \u201eKoos\u201c putinistliku elektoraadiga."}, {"text_idx": "#000024", "text": "Nagu teada, paistsid just putinlikud burjaadid va\u0308lja eriliste metsikustega Ukraina tsiviielanikkonna kallal, na\u0308idates ennast eriliste sadistide ja va\u0308gistajatena. Pole ka ime, et Burjaatias endas elatakse kartuses, et selle eest tuleb kunagi maksta."}, {"text_idx": "#000025", "text": "Nii tekkis burjaatide Selenginskis kohutav paanika poes, kust evakueeriti nii ku\u0308lastajad kui ka to\u0308o\u0308tajad."}, {"text_idx": "#000026", "text": "Kohalik elanik, 37-aastane Valentina B. leidis ta\u0308navalt ma\u0308nguasja \u2013 ukraina rahvaro\u0303ivais lambatalle, mis laulis temale vajutades su\u0308damlikku ukraina rahvalaulu \u201eKannab Galja vett\u201c. Aus leidja viis ma\u0308nguasja \u201eKarina\u201c poodi, pildistas ja avaldas pildi kohalikus Viberi sotsiaalvo\u0303rgus."}, {"text_idx": "#000027", "text": "Foto tekitas korraliku paanika, poodi tormasid FSB-lased ja OMON-i eriu\u0308ksuslased. Selgus aga, et ma\u0308nguasi ei kujutanud endast mitte mingisugust ohtu. Analoogne juhtum laulva ukraina lambukesega leidis aset eelmise aasta oktoobris Krasnodaris."}, {"text_idx": "#000028", "text": "Hirmul on suured silmad. Isegi kui see on mongoliidne burjaatide hirm."}]